《送陈次毕刘德钦王才卿赴省》
宋代·曾丰

梅花争送君出乡，兰花争迎君入场。
两花之意岂不厚，非与喜机适相当。
集英对罢燕闻喜，红迎紫送余桃李。
问燕无恙相识初，与莺莫逆半酣里。
中年得意非少同，未老更下不朽工。
气驱万物挫于笔，舌挽三江吞以胸。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。